stanford-oval/wikipedia huggingface dataset:
פטר סולברג
קריירת מרוצים > אליפות העולם בראלי

את הופעת הבכורה באליפות העולם בראלי ערך בראלי שוודיה בשנת 1998 כמתחרה עצמאי. בסוף אותה שנה חתם על חוזה לשלוש שנים בקבוצת פורד. סיים חמישי את ראלי הספארי שנערך בקניה בשנת 1999 וצבר נקודות ראשונות באליפות. במהלך שנת 2000 עזב את פורד, לפני תום החוזה המקורי וחתם בקבוצת הראלי של סובארו לצידם של ריצ'רד ברנס ויואה קנקונן. הפודיום הראשון הושג בראלי אקרופוליס בשנת 2001 והניצחון הראשון בראלי ווילס, מרוץ הסיום של עונת 2002. שנה לאחר מכן שב וניצח את ראלי ווילס. הניצחון, שהיה ניצחונו הרביעי בעונה, סייע לו לעבור את סבסטיאן לב בטבלה ולזכות באליפות בפער של נקודה אחת יותר מהצרפתי.
בשנת 2004 ניצח חמישה מרוצים, אך הפסיד את תואר האליפות ללב, שניצח מרוץ אחד יותר. שני ניצחונות בשלושת המרוצים הראשונים של 2005 הציב אותו בראש הטבלה. רצף של שבעה ניצחונות של לב יצר פער גדול אותו לא הצליח לצמצם עד לסיום העונה. בראלי אוסטרליה, המרוץ האחרון בעונה, נאלץ לפרוש לאחר שפגע עם רכבו בקנגורו שחצה את המסלול.
רצף העונות הטובות נקטע בשנת 2006, במהלכה לא הצליח לנצח אף מרוץ. את העונה סיים במקום השישי, בפער ניכר מהמקומות הראשונים. הדבר חזר על עצמו גם בשתי העונות הבאות, בהן לא היה חלק מהמאבק על האליפות. בדצמבר 2008 הודיעה סובארו על פרישה מאליפות העולם.
סולברג לא הצליח למצוא קבוצה חדשה בזמן ונאלץ להחמיץ את מרוץ פתיחת עונת 2009. בסוף חודש ינואר הכריז על הקמת קבוצה פרטית בה יתחרה כשהוא נוהג בסיטרואן קסארה WRC בת 3 שנים. הקבוצה ערכה את הבכורה בראלי נורווגיה אותו סיים במקום השישי. מנוע חדש סייע לו לסיים את ראלי קפריסין במקום השלישי. בשלושת המרוצים הבאים התמודד עם המקום השלישי והרביעי (בראלי ארגנטינה נאלץ לפרוש מהמרוץ ביום האחרון כשהוא במקום השלישי ונתן את הפודיום לאחיו הנינג). לקראת ראלי סרדיניה שקל להחליף את הרכב ולהתחרות עם פז'ו 307, אך נשאר עם הקסארה לאחר שהחברה ערכה בה מספר שינויים. הרכב המשופר סייע לו לסיים במקום השלישי את הראלי שנערך בתנאי חום קשים. לאחר שהתקשה לסיים שניים משלושת המרוצים הבאים החליט לוותר על השתתפות בראלי אוסטרליה על מנת לבחון את האפשרויות העומדות לפניו. הוא ערך נסיעות מבחן על סיטרואן C4 WRC בצרפת ופורד פוקוס RS בבריטניה. בסופו של דבר בחר ב-C4 עימה התחרה בשני המרוצים האחרונים של העונה.
לקראת עונת 2010 רכש 2 רכבים מדגם C4, ששימשו את סיטרואן בעונה הקודמת. בשמונה מתוך שלושה עשר מרוצים בעונה סיים בשלישייה הראשונה ואת העונה סיים במקום השלישי הכולל עם 169 נקודות. סולברג החליט להמשיך לנהוג בסיטרואן גם בעונה הבאה, אך בגלל השינויים בתקנות החליף את הדגם לDS3 WRC. במהלך היום הראשון של ראלי שוודיה, במעבר בין המקטעים השונים, נעצר על ידי המשטרה המקומית לאחר שנתפס נוהג במהירות הגבוהה ב-32 קמ"ש מהמהירות החוקית. בעקבות כך נשלל רישיון הנהיגה שלו. מכיוון שהחוק השוודי קובע ששלילה נכנסת לתוקף רק 48 שעות לאחר ההחלטה התאפשר לו להתחרות במהלך מרבית התחרות, למעט המקטע האחרון בו הוחלף על ידי הנווט שלו כריס פטרסון. החלפת הנהגים שינתה את המיקום של הצמד שנפל בקטע האחרון של הראלי למקום החמישי. את ראלי צרפת סיים במקום השלישי אך לאחר התחרות נמצא כי מכוניתו שקלה פחות מהמינימום המותר ותוצאתו נפסלה.
לאחר שלוש עונות בהן התחרה במסגרת קבוצתו הפרטית חתם בקבוצת פורד לקראת עונת 2012. העונה נפתחה בצורה טובה, כאשר סיים שלוש פעמים במקום השלישי בארבעת המרוצים הראשונים ודורג במקום השני, בפער של 4 נקודות מסבסטיאן לב. בהמשך העונה הגיע עוד פעמיים לפודיום. בסיומה דורג במקום החמישי. בסיום העונה הודיע על פרישתו מהאליפות.
קריירת מרוצים > ראלי-קרוס

חודשיים לאחר הפרישה מאליפות העולם בראלי הודיע על השתתפותו בעונה הקרובה של אליפות אירופה בראלי-קרוס. מקום שני בתחרות שהתקיימה בצרפת היה הישגו הטוב בעונה, אותה סיים במקום השמיני בקטגוריה הבכירה של האליפות (סופר קאר). אליפות העולם בראלי-קרוס נוסדה בשנת 2014 וסולברג הצטרף לעונת הבכורה. לצורך כך הקים את קבוצת "פטר סולברג ראלי קרוס" (PSRX). הוא ניצח את מרוץ הבכורה של האליפות שהתקיים בפורטוגל שלושה ניצחונות נוספים וארבעה פודיומים העניקו לו את תואר האליפות, כשנותרו עוד שני מרוצים לסיום העונה. שנה לאחר מכן שב וזכה בתואר, הפעם הזכייה הובטחה רק במהלך המרוץ האחרון של העונה, אותו סיים במקום השלישי.
את עונת 2016 פתח עם ניצחון. היה זה ניצחונו היחיד במהלך העונה. בראלי קנדה סיים במקום החמישי, אנטון מרקלאנד שסיים אחריו התקשה לבלום לאחר חציית קו הסיום והתנגש בסולברג בעוצמה. הפציעה לא הייתה חמורה והוא שב לתחרויות כבר במרוץ הבא. לקראת עונת 2017 חתם על הסכם לשיתוף פעולה עם פולקסווגן ועבר להתחרות עם דגם הפולו. הוא ניצח את ראלי בריטניה, אך רצף של חמישה ניצחונות של בן קבוצתו יוהאן כריסטופרסון העניקו את האליפות לשוודי. בראלי לטביה נפצע בתאונה, בעקבותיה סבל משבר בעצם הבריח ואף שבר מספר צלעות. שבועיים לאחר מכן וחמישה ימים בלבד לאחר שנותח שב להתחרות בראלי גרמניה.
קריירת מרוצים > מרוץ האלופים

סולברג השתתף מספר פעמים באירוע מרוץ האלופים, במהלכו שיתף פעולה עם טום קריסטנסן בגביע האומות. בשנת 2014, השנה הראשונה בה לקח חלק במרוץ ניצח הצמד את התחרות וזכה בגביע לאחר שניצחו בגמר את הצמד הבריטי דייוויד קולטהרד וסוזי וולף. בשני האירועים הבאים לא הצליח הצמד הנורדי להעפיל לגמר.
משפחה

פטר הוא אחיו הצעיר של הנינג סולברג, שהתחרה גם הוא באליפות העולם בראלי. נשוי לפרלינה ולדפרינדסון, שוודית, שהייתה בעבר נהגת מרוצי ראלי. לזוג בן אחד, אוליבר, המתחרה גם הוא בראלי קרוס. הוא הפך לנהג הצעיר ביותר שהתחרה באליפות בקטגוריית הסופר קאר ואף ניצח מרוץ מספר חודשים לפני יום הולדתו ה-16.
תוצאות > WRC-2

| שנה | קבוצה | רכב | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | מיקום | נקודות |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2018 | פולקסוואגן | פולקסוואגן פולו WRC R5 | מונקו | שוודיה | מקסיקו | צרפת | ארגנטינה | פורטוגל | איטליה | פינלנד | גרמניה | טורקיה | בריטניה | ספרד 3 | אוסטרליה |  | 26 | 15 |
| 2019 | פטר סולברג | פולסקוואגן פולו GTI R5 | מונקו | שוודיה | מקסיקו | צרפת | ארגנטינה | צ'ילה | פורטוגל | איטליה | פינלנד | גרמניה | טורקיה | בריטניה 1 | ספרד | אוסטרליה | 16* | 25* |
הערות שוליים

↑  Solberg hits kangaroo and retires, Autosport, 12 November 2005
↑  Subaru withdraws from WRC, Autocar, 16 December 2008
↑  Petter Solberg To Contest 2009 WRC Rally Norway in a Citroen Xsara, Bleacherreport.com, 28 January 2009
↑  Solberg's co-driver in surprise debut, Autosport, 13 February 2011
↑  WRC Update: Soldberg Excluded, Olier Wins, Fullboost.com, 3 October 2011
↑  Petter Solberg joins Ford for 2012 World Rally Championship, Autosport, 15 December 2011
↑  Petter Solberg rules himself out of 2013 World Rally Championship, Autosport, 4 December 2012
↑  Solberg commits to full European Rallycross Championship, Motorsport.com, 22 February 2013
↑  Petter Solberg launches an all-Norwegian rallycross ‘dream team’, Motorsport.com, 18 Deember 2013
↑  ‘Hollywood’ Solberg becomes first winner in FIA World Rallycross, Motorsport.com, 4 May 2014
↑  Hansen wins Italy RX as Solberg snatches world championship title, Motorsport.com, 28 September 2014
↑  Solberg wins back-to-back WRX titles, Motorsport.com, 29 November 2015
↑  Portugal WRX: Solberg wins, Loeb fifth on debut, Motorsport.com, 17 April 2016
↑  Solberg escapes serious injury in freak finish line crash, Motorsport.com, 8 August 2016
↑  Solberg will contest French World RX round after Canada crash, Motorsport.com, 30 August 2016
↑  Solberg's Volkswagen-backed team unveils 2017 World RX car, Motorsport.com, 20 March 2017
↑  Full extent of Solberg injuries revealed after Latvia crash, Motorsport.com, 18 September 2017
↑  Solberg's son to become youngest rallycross Supercar driver, Motorsport.com, 5 April 2017
↑  Solberg's son becomes youngest rallycross Supercar winner, Motorsport.com, 3 June 2017
↑  CircuitProDigital | Oct 4, 2011 | Breaking News, WRC, Rally International |, WRC: Ogier wins Rallye de France-Alsace, CircuitProDigital, ‏2011-10-04 (באנגלית)
| --- | --- |
בקרת זהויות :  BIBSYS: 4100032  ISNI: 0000 0003 6593 961X  LCCN: no2014098865  NDL: 01084081  SUDOC: 080926134  VIAF: 230763229   WorldCat (עם VIAF): 230763229 
סולברג בראלי קפריסין (2005)
צטרומיננטיה

| צטרומיננטיה |
| --- | --- |
כבש מופלון  לווייתנים גדולי סנפיר
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
שם מדעי
 Cetruminantia ‏1999

צטרומיננטיה (שם מדעי: Cetruminantia) הוא ענף של מכפילי פרסה אשר התפתח החל מראשית האאוקן ובתוכו נכללים האבות המשותפים של מעלי הגירה ושל ההיפופוטמיים וקרוביהם, לרבות סדרת הלווייתנים. הקבוצה התפצלה מקבוצות דמויי החזיר ובעלי הכרית הכוללת את הגמליים.
בקבוצה זו כלולות 2 קבוצות עיקריות: Ruminantiamorpha, בה מצויים מעלי הגירה, אשר פיתחו התאמה להעלאת גירה של צמחים וצטנקודונטמורפה, הכוללת בעיקר את דמויי ההיפופוטם, מינים שהתפתחו בעיקר לחיים במים, חלקם אף בים הפתוח.
מיון

קבוצה Ruminantiamorpha
תת-סדרה מעלי גירה (Ruminantia)
אינפרא-סדרה טרגולינה (Tragulina)
אינפרא-סדרה פקוריים (Pecora)
קבוצה צטנקודונטמורפה (Cetancodontamorpha)
תת-סדרה דמויי היפופוטם (Whippomorpha)
אינפרא-סדרה Hippopotamoidea
אינפרא-סדרה Dichobunoidea - נכחדה
אינפרא-סדרה Cetaceomorpha - בה הלווייתנאים
הערות שוליים

↑  Robin MD Beck, Olaf RP Bininda-Emonds, Marcel Cardillo, Fu-Guo Robert Liu & Andy Purvis. "A higher-level MRP supertree of placental mammals". BMC Evolutionary Biology 6, Article number: 93, 2006
היפופוטם רועה ליד תאואים אפריקנים בבוטצואנה.
פרצרתריים

| פרצרתריים |
| --- | --- |
 הדמיה של פני פפצראס (אנ')
תקופה
אמצע אאוקן-תחילת מיוקן, 47–15 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מפריטי פרסה
תת־סדרה:: Ceratomorpha
משפחה:: הירקודונתיים
תת־משפחה:: אינדריקותריים
שם מדעי
 Paraceratheriidae

אינדריקותריים (שם מדעי: Indricotheriinae) היא תת-משפחה נכחדת של מפריטי פרסה נכחדים, שחיו בתקופת האאוקן עד לתחילת המיוקן לפני 47 עד 15 מיליון שנה מזמננו. הם חיו רק במזרח אסיה, בעיקר סביב קזחסטן, הודו וסין. ישנם חוקרים המפרידים אותם למשפחה עצמאית - Paraceratheriidae.
המאפיין העיקרי של בני קבוצה זו היא צווארם ורגליהם הארוכים ומשקלם הגדול, אשר הגיע לשיאו אצל הפרצרתריום ששקל מעל 20 טון ולגובה 7.5 מטרים בראש. הם היו קרובי משפחה רחוקים של הקרנפים אך היו חסרי קרניים. היו להם ראשים קטנים עם לסתות ארוכות בעלות קצה משולש ושיניים חותכות בולטות ומחודדות שהתאימו ללעיסת עלים ושרכים.
מינים אלה חיו ביערות גשם שופעים שהיו נפוצים בעבר באסיה. הם נכחדו בתחילת המיוקן, עם היווצרות הרי ההימלאיה הגבוהים שמנעו מהם לנוע מערבה לאירופה או אמריקה הצפונית וגרמה לשינויי אקלים שכללו מדבור, תנאי קיפאון והכחדה של היערות שכילכלו את הענקיים מביניהם.
מיון

Aralotherium
Dzungariotherium
פורסטרקופריה (Forstercooperia)
ג'וקסיה (Juxia)
פפצראס (Pappaceras)
פרצרתריום (Paraceratherium)
אורטינותריום (Urtinotherium)
קבוצת eTeacher

| --- | --- |

 נתונים כלליים
 סוג:  חברה פרטית
 מייסדים:  בועז בן נון, יריב בן נון
 תקופת הפעילות:  2000–הווה (כ־24 שנים)
 מיקום המטה:  רמת גן 
 משרד ראשי:  רמת גן
 שליטה בחברה:  בועז בן נון, יריב בן נון, Pamoja Capital
 בעלות:  בועז בן נון, יריב בן נון, Pamoja Capital
 ענפי תעשייה:  eLearning, EdTech
 מוצרים עיקריים:  קורסים וירטואליים
 עובדים:  כ-800 סך הכל
 
סמלילה הקודם של החברה
קבוצת eTeacher היא חברה ישראלית פרטית אשר עוסקת בהקמת והפעלת בתי ספר בין-לאומיים וירטואליים סינכרוניים באמצעות רשת האינטרנט. החברה מפעילה כיום חמישה בתי ספר וירטואליים.
החברה משתפת פעולה עם משרד החוץ בתור גוף המשמש בית ספר מקוון לעברית עבור משפחותיהם של עובדי המשרד הנמצאים מחוץ לארץ. בנוסף, היא משתפת פעולה עם האוניברסיטה העברית בירושלים ביצירת תוכניות לימוד לעברית ומקרא, בשיתוף עם האוניברסיטה.
היסטוריה

החברה נוסדה בשנת 2000 על ידי זוג האחים בועז ויריב בן-נון. מייסדי החברה העריכו את היכולות של רשת האינטרנט כפלטפורמה ללימוד, תוך היכולת להגיע למספר רב יותר של תלמידים ברחבי העולם. בשנת 2002, משרד החוץ החל לעבוד עם החברה במטרה להעניק מסגרת לימוד עברית למשפחות עובדי השירות הדיפלומטי הישראלי מסביב לעולם, כך יצרה החברה מעין בית ספר מקוון לעברית.
בשנת 2008 החברה הרחיבה את פעילות לתחום השפות הפופולריות אנגלית וסינית. באותה שנה החברה גייסה כסף מקרן השקעות שווצרית בשם "Pamoja Capital" כדי להרחיב את הפעילות הבינלאומית שלה.
בינואר 2010 החלה החברה לשתף פעולה עם האוניברסיטה העברית בירושלים בלימוד השפות עברית, יידיש, עברית תנכית וארמית. תוכניות לימוד אלו מבוססות גם הם על לימוד מקוון וכוללות מימד אקדמי של עולם המחקר בשפות אלו. קורסים אלו ניתנים גם לסטודנטים של האוניברסיטה כחלק ממבנה הלימודים האקדמי.
בשנת 2017 החלה החברה להפעיל את "בית הספר הבינלאומי ללימוד תכנות לילדים".
בשנת 2020 השיקה החברה את "בית הספר הבינלאומי ללימוד אנגלית לילדים".
בתי הספר הווירטואליים

כאמור, שיטת הלימוד היא מקוונת ומבוססת על לימוד מבית התלמיד בצורה של שיעורים בזמן אמת, פורומים לדיון, תרגולים שונים וכלים נוספים. בחברה מועסקים כ-350 מורים בכל העולם
החברה מפעילה 5 בתי ספר וירטואליים:
TekkieUni - בית ספר ללימוד תכנות לילדים ונוער (בישראל ממותג בשם "המרכז לפיתוח מנהיגות טכנולוגית") - במסגרת זאת נלמדים קורסים לפיתוח אפליקציות, רובוטיקה, ו-Scratch וקורס ללימודי צילום ועריכת וידאו ותפעול ערוץ יוטיוב.
Highway To English - בית ספר ללימוד אנגלית. בית הספר מציע מגוון קורסים ברמות שונות המועבר בקבוצות קטנות או בשיעורים פרטיים על ידי מורים מוסמכים אמריקאים.
Langaroo - בית ספר ללימוד אנגלית לילדים מגיל 5 עד 13, המציע שיעורים פרטיים אונליין המועברים על ידי מורים מוסמכים.
The Rosen School of Hebrew - בית ספר ללימודי עברית מודרנית בשיתוף האוניברסיטה העברית. שבעה קורסים ברמות שונות ללימוד עברית מודרנית על ידי צוות מורים ישראלי
The Israel Institute of Biblical Studies - בית ספר ללמודי מקרא ושפות מקראיות בשיתוף האוניברסיטה העברית. לימוד שפות מקרא, ארכאולוגיה ומגוון נושאים בתחום חקר המקרא.
לימוד העברית והשפות התנכיות נעשה בסיוע אנשי אקדמיה מהאוניברסיטה העברית, איתה עובדת החברה בין היתר גם בתוכניות לימוד כחלק מהתוכניות האקדמיות של הסטודנטים. ככל הנראה הקורסים בשפה העברית הם הגדולים יותר, במיוחד לאור שיתוף הפעולה עם משרד החוץ, הקורסים ביידיש מצד שני הם החדשים ביותר וקטנים יותר מבחינת היקף התלמידים.
צבא התצפית

צבא תצפית הוא גוף צבאי שמטרתו לפקח על אזור נתון או גוף אויב לקראת פעולות איבה אפשריות בין הצדדים.
כמה מצבאות התצפית הבולטים יותר כוללים:
ארמיית תצפית המילואים השלישית, ארמייה רוסית שהוטל עליה לפקח על הגבול האוסטרי בשנת 1811 לפני הפלישה הצרפתית לרוסיה
צבא התצפית בפורט ג'סופ, לואיזיאנה, ארצות הברית, אשר עקב אחר המעבר של טקסס משליטה ספרדית למקסיקנית, ולעצמאות בסופו של דבר
צבא התצפית של הנובר שפיקח על הגבול לפני הפלישה הצרפתית להנובר ב-1757
הערות שוליים

↑  A Military Dictionary: Or, Explanation of the Several Systems of Discipline of Different Kinds of Troops, Infantry, Artillery, and Cavalry; the Principles of Fortification, and All the Modern Improvements in the Science of Tactics: Comprising the Pocket Gunner, Or Little Bombardier; the Military Regulations of the United States; the Weights, Measures, and Monies of All Nations; the Technical Terms and Phrases of the Art of War in the French Language. Particularly Adapted to the Use of the Military Institutions of the United States. William Duane, no. 98, Market Street. 1810. pp. 15–. נבדק ב-10 באפריל 2013. {{cite book}}:  (עזרה)
פרק (מוזיקה)

פרק (או: תנועה) הוא חלק עצמאי של יצירה מוזיקלית או צורה מוזיקלית. בעוד שפרקים בודדים מיצירה לעיתים מבוצעים בנפרד, ביצועים של היצירה המלאה מחייבים את הופעתם של כל הפרקים ברציפות.
פרק הוא חלק, "יחידה מבנית גדולה שנתפסה כתוצאה של צירוף מקרים של מספרים גדולים יחסית של תופעות מבניות."
המונח, בשימוש באנגלית, מתכוון בעיקר לפרק מתוך סימפוניה. במבנה זה, כל פרק הוא בעל צביון מיוחד ושונה מהשאר אך בכל זאת נשמרת זיקה משפחתית בין כל הפרקים, וכך כשמנוגנת הסימפוניה בשלמותה, צירוף הפרקים השונים הופך סינרגטי ומרכיב את הסימפוניה השלמה.
דוגמה לעצמאותם של פרקים בתוך סימפוניה, נראית ביצירתו של המלחין הקטור ברליוז הנקראת "הסימפוניה הפנטסטית", בה לכל אחד מארבעת הפרקים ניתן שם מיוחד השונה מקודמו.
במבנה הסימפוניה ניתן להבחין כי לכל פרק צורה שונה.
"הפרק הוא יחידה מתוך יצירה גדולה העומד בעצמו כיצירה עצמאית שלמה. חטיבות כאלה הן בדרך כלל עצמאיות. לרוב הרצף של הפרקים מופיע בסדר של מהיר-איטי-מהיר או ברצף אחר שמספק ניגוד".
צורות קלאסיות

בקונצ'רטי ובסימפוניות, יצירות קאמריות רבות משתמשות במבנים אלו. יצירות קאמריות אלה בדרך כלל נקראות בשם ההרכב המיועד לבצע אותם: רביעיית מיתרים, שלישיית פסנתר, חמישיית כלי עץ, וכו'. בנוגע לסימפוניות, ישנן חריגות רבות מהסכימות הסטנדרטיות: לדוגמה, רביעיית המיתרים של בטהובן אופוס 131 היא בעצם שבעה פרקים המתנגנים ללא הפסקה ביניהם.
הערות שוליים

↑  Spencer, Peter; Peter M. Temko (1994). A Practical Approach to the Study of Form in Music. Prospect Heights, IL: Waveland Press. p. 31. ISBN 9780881338065. OCLC 31792064. נבדק ב-23 במאי 2012. {{cite book}}:  (עזרה)
↑  Benward, Bruce; Marilyn Nadine Saker (2009). Music in Theory and Practice. Vol. 2 (8th ed.). Boston: McGraw-Hill. p. 358. ISBN 9780073101880. OCLC 214305687.
צי האוויר הרביעי (לופטוואפה)

| --- | --- |
דגל פיקוד צי האוויר
דגל פיקוד צי האוויר
 פרטים
 מדינה:  גרמניה הנאצית גרמניה הנאצית
 שיוך:   לופטוואפה
 סוג:  חיל אוויר
 אירועים ותאריכים
 תקופת הפעילות:  18 במרץ 1939 – 21 באפריל 1945 (6 שנים)
 מלחמות:  מלחמת העולם השנייה
 פיקוד
 מפקד נוכחי:  אלכסנדר להר 
 מפקדים:  ראו בהמשך
 
צי האוויר הרביעי (בגרמנית: Luftflotte 4) הייתה אחת היחידות המשמעותיות ביותר שלחמו במסגרת הלופטוואפה במלחמת העולם השנייה.
היסטוריה

צי האוויר הוקם ב-18 במרץ 1939 בווינה והשתתף בעיקר בלחימה בחזית המזרחית במסגרת המערכה הצבאית נגד ברית המועצות, שם העניק סיוע אווירי לקבוצת ארמיות מרכז ולקבוצת ארמיות דרום. זמן קצר לפני תום המלחמה, ב-21 באפריל 1945, שונה שמו לפיקוד האוויר הרביעי והוא סופח לצי האוויר השישי.
מפקדים

אלכסנדר להר, 18 במרץ 1939 - 20 ביולי 1942.
וולפרם פון ריכטהופן, 20 ביולי 1942 - 4 בספטמבר 1943.
אוטו דסלוך, 4 בספטמבר 1943 - 17 באוגוסט 1944.
אלכסנדר הול, 17 באוגוסט 1944 - 27 בספטמבר 1944.
אוטו דסלוך, 27 בספטמבר 1944 - 21 באפריל 1945.
סדר הכוחות של הצי

| קורפוסי האוויר בשירות הצי> שם הקורפוס | קורפוסי האוויר בשירות הצי> שנות הצבה בצי | קורפוסי האוויר בשירות הצי>  | קורפוסי האוויר בשירות הצי>  |
| --- | --- | --- | --- |
| קורפוס האוויר הראשון (I. Fligerkorps) | 1943-1945 |  |  |
| קורפוס האוויר השמיני (VIII. Fligerkorps) | 1941 (כחצי שנה),  1942-1944. |  |  |
| קורפוס האוויר הרביעי (IV. Fligerkorps) | 1941-1944. |  |  |
| קורפוס האוויר הרומני הראשון | 1942-1944 |  |  |
ערך זה הוא קצרמרבנושא צבא. אתם מוזמנים לתרום לוויקיפדיה ו.
פרשנות (פסיכולוגיה)

פרשנות (וכן פירוש ואינטרפטציה) הוא כלי מרכזי להתערבות טיפולית במסגרת טיפול פסיכודינמי, בו תגובת המטפל מאפשרת תובנה חדשה או חוויה חדשה אצל המטופל. לרוב, מעלה המטפל הצעות להסבר המשמעות הסמויה והלא-מודעת בתכנים ובהתנהגויות של המטופל, ובכך מקדם את התהליך הטיפולי.
במהלך הטיפול עולות אפשרויות שונות לפירוש והסבר התכנים שמעלה המטופל, במטרה להעמיק בתכנים אלו, לנתח אותם ולהבין את הגורמים הסמויים שלהם, וזאת כדי להגיע להבנה טובה יותר של התכנים הלא-מודעים המשפיעים על רגשותיו והתנהגותו של המטופל.
פרשנות בתפיסות מסורתיות

הגישה הפסיכואנליטית המסורתית ראתה בפרשנות המילולית ככלי העיקרי של המטפל. הפרשנות מתייחסת אל חלומות המטופל, אל אסוציאציות חופשיות שהוא מעלה במהלך הטיפול, אל ההתנגדויות ואל יחסי ההעברה.
זיגמונד פרויד, אבי הפסיכולוגיה, פיתח את האנליזה, שיטת הטיפול, שמטרתה לחשוף מחשבות לא מודעות וליצור תובנות חדשות שבסופו של דבר ישנו את מבני היסוד הלא מודעים של הנפש. האנליזה שמשמעותה פירוק מרכיבי היסוד של הנפש, מגלה פחדים תקוות ופנטזיות ינקותיות, מביאה ליצירת אינטגרציה חדשה של מרכיבים אלה. הפרשנות של הפסיכואנליטיקאי משחררת אנרגיה ליבידינאלית הכלואה בקונפליקטים הינקותיים ורותמת אותה לבנייה מחדש, בריאה יותר, של הנפש.
תפיסה זו של פרשנות נשענת על האמונה שהפרשנות של האנליטיקאי היא אובייקטיבית ושוברת את מחסומי ההדחקה על ידי מתן שם אובייקטיבי לתהליכים נפשיים.
פרשנות בתפיסות מסורתיות > דוגמה קלינית

דורה הוא כינוי שהוענק על ידי פרויד למטופלת אותה אבחן בשנת 1900 כלוקה בהיסטריה נשית. את הטיפול פרסם במאמרו "קטע מתוך אנליזה של היסטריה", שיצא בשנת 1905 ובו תיאר כי הוטרדה מינית בילדותה, דבר שגרם לה לדבריו לטראומה נפשית. יחד עם זאת, במסגרת הטיפול נתן פרויד לסיפוריה פרשנות אחרת. הוא טען כי הבחילה שחשה לדבריה בעת האירוע הקשה הייתה למעשה היפוך תגובה של תחושתה האמיתית - תשוקה מינית, והתקה של התשוקה מאיברי המין אל איברי מערכת העיכול. כמו כן, טען כי האשמותיה כלפי אביה משמשות אותה כדי לחפות על מחשבות מיניות שלה עצמה. הוא טען כי אידה הייתה מאוהבת באביה, וכי הצורך לדכא אהבה אסורה זו הוּתק לעבר דיכוי משיכתה כלפי הגבר שהטריד אותה.
דורה התקשתה לקבל פרשנות זאת ובעקבת כך עזבה את הטיפול. לאחר זמן מה כשנפגשו סיפרה שהתסמינים נעלמו, פרויד ייחס זאת לפרשנות שנתן לה והיא ייחסה זאת לכך שהיה הראשון שהאמין לסיפורה.
פרשנות בתפיסות מודרניות ופוסטמודרניות

תפיסות בנות זמננו רואות את מטרת הטיפול באופן שונה, והיא כינון תחושת זהות עשירה יותר ואותנטית ובהתאם, הפרשנות אינה כלי לחשיפת התכנים הלא מודעים, אלא כלי ליצירת הכלה, שיקוף, החזקה - חוויות בטיפול שתפקידן להעשיר את המציאות הנפשית הסובייקטיבית של המטופל.
סטיבן מיטשל מסביר כי המטופל אינו זקוק לתובנה, אלא לחוויה של נראות, הערכה ואכפתיות. על פי תפיסה זו פירוש בצורה המסורתית אינו נחווה שיצירת תובנה, אלא כאירוע בין אישי שמשמעותו נקבעת מדפוסים של יחסים האופייניים למטופל. באופן זה יכול הפירוש הקלאסי להיחוות לעיתים כשיחזור מאיים של הטראומה המקורית.
תומאס אוגדן מתאר את השפעת המרחב הפוטנציאלי שמאפשרת למטופל לגלות ולחקור את הסובייקטיביות שלו.
”משימתו של המטפל היא לספק תנאים שבהם עשוי המטופל להעז וליצור משמעויות אישיות שהוא יכול לחוות אותן ולשחק בהן, וזאת באמצעות ניהול מסגרת הטיפול ובאמצעות פירושיו”.
וילפרד ביון מניח ביסודות הפרקטיקה הטיפולית שלו את הרעיון שהטיפול מתקיים בכאן ועכשיו, ולכן הפירוש מתייחס תמיד להווה, ואינו אובייקטיבי כי הוא תמיד בחירה בין אפשרויות רבות. הפירוש מאפשר למטופל לעבור בין שכבות נפשיות שונות. תנועה זו נועדה להתגבר על מחסומים ומכשולים בנפש.
בעוד הפרשנות הקלאסית נתפסת כמידע שיש למטפל ואותו הוא מוסר למטופל כדי לרפאו, תאורטיקנים מאוחרים יותר שינו תפיסה זו וראו את הפרשנות כהצעה של המטפל או כגילוי משותף שעולה מתוך השיח הטיפולי.
דונלד ויניקוט, רופא ילדים ופסיכואנליטיקאי, השווה את הפירוש למרית הרופאים המבריקה שהייתה נותרת על שולחן הטיפול וחיכתה לילד שיאחז בה אם גילה אותה במקרה שהיא מצאה חן בעיניו. כך טען שהמטפל צריך לאפשר למטופל לגלות את הפרשנות ולא לדחוף אותה אל פיו. התפיסה המהפכנית של ויניקוט נתנה מקום לאי הידיעה של המטפל ולספונטיות שלו. את מקור הצורך להבין ולתת משמעות ייחס חרדה של המטפל ובמקום זאת עודד פרשנות שמצביעה על הפגיעות של המטפל והאותנטיות שלו. בנוסף, ההמשגה של תופעות מעבר משנה את ההתייחסות לפרשנות כאובייקט מעבר אותו מעניק המטפל, אך יחד עם זאת נברא על ידי המטופל. רעיון זה מטשטש את הגבולות בין הפרשנות לבין האסוציאציות החופשיות.
מטפלים מהגישה ההתייחסותית פיתחו את רעיונותיו של ויניקוט אודות הפירוש וראו אותו כאירוע שהוא התייחסותי בבסיסו. פירוש יחסי העברה מהווה השתתפות או מימוש של היחסים ואינו יכול להיות נפרד מהם.
לדוגמה, נוויל סימינגטון טען שהפירוש, יותר מאשר מטרתו לשנות את תובנתו של המטופל, הוא סממן של היחסים בין המטפל והמטופל ולכן הפירוש הוא החצנה של שינוי שכבר התרחש והוא חיוני כדי להעביר אותו למודעותו.
ראו גם

פירוש חלומות
התערבות טיפולית
לקריאה נוספת

ז'אן לפלאנש וז'אן-ברטראן פונטאליס, "אוצר המילים של הפסיכואנליזה" - פירוש (עמ' 597–600), הוצאת תולעת ספרים, 2011
הערות שוליים

1 2  סטיבן מיטשל, תקווה ופחד בפסיכואנליזה, הוצאת תולעת ספרים, 2003
↑  תומאס אוגדן, מצע הנפש, הוצאת תולעת ספרים, 2003
↑  יעקב מטרי, בית לנפש, מודן, 2005
1 2  לואיס ארון, פירוש כביטוי של הסובייקטיביות של המטפל, עמי ברונסקי (תרגום), ‏ Psychoanalytic Dialogues, ‏1992
פרק (מלזיה)

| --- | --- |
סמל פרקסמל פרק

 מדינה:  מלזיה מלזיה
 מושל:  נזרין שאה
 בירת המדינה:  איפוה
 שטח:  21,035 קמ"ר
 אוכלוסייה:  ‏
  ‑ במדינה:  2,258,428 (2010)
 קואורדינטות:  4°45′N 101°00′E﻿ / ﻿4.75°N 101°E﻿ / 4.75; 101 
 אזור זמן:  UTC +8
 https://www.perak.gov.my/
  מפת מיקום  מפה מפורטת     לחצו כדי להקטין חזרה    לחצו להגדלה     he tabBackground:;tabBorder:#aaa;defaultTab:0;
 
פֶּרַק (במלאית: Perak) היא מדינה במלזיה. בראש המדינה עומד סולטאן. פרק נמצאת בחלקה המערבי של מלזיה, בחצי האי המלאי, והיא גובלת בפננג בצפון-מערב, קדה ותאילנד בצפון, קלנטן ופהנג במזרח, סלנגור בדרום ומצר מלאקה במערב. בירתה היא איפוה והבירה המלכותית שלה (מקום משכנו של הסולטאן) היא קואלה קנגסר.
שמה המורחב של המדינה הוא פרק דרול רידזואן (במלאית: Perak Darul Ridzuan, בג'אווי: ڨيرق دار الرّضوان).